cyanic-selkie/wikianc huggingface dataset:
Ο Μεγάλος Ποντικο-Ντετέκτιβ
Παραγωγή
Ο Μπάρνι Μάττισον και ο Τζον Μάσκερ ανατέθηκαν ως οι πρώτοι σκηνοθέτες της ταινίας ενώ ο Ντέιβ Μίτσενερ προστέθηκε επίσης ως συν-σκηνοθέτης. Ο Μίλερ έγινε ο παραγωγός της ταινίας. Μια πρώτη ιδέα για το θύμα, την Ολίβια, ήταν να είναι μεγαλύτερη και πιθανό ερωτικό ενδιαφέρον για τον Ντώσον, αλλά ο Μίλερ πρότεινε ο χαρακτήρας να είναι «ένα μικρό κορίτσι, κάποια που το κοινό θα μπορούσε να νιώσει λύπηση». Ένας από τους χαρακτήρες που αφαιρέθηκαν από την ιστορία ήταν ένα περιστέρι, το οποίο θα σύχναζε γύρω από τα Ανάκτορα του Μπάκιγχαμ και θα πληροφορούσε τον Μπαζίλ με λεπτομέρειες του τι συνέβαινε. Οι συγγραφείς όμως αποφάσισαν να αφαιρέσουν τον χαρακτήρα έτσι ώστε ο Μπαζίλ να ανακάλυπτε μόνος του τι γινόταν.
Με την αποχώρηση του Μίλερ το 1984, ο Μάικλ Άισνερ, ο οποίος είχε παραιτηθεί από την Paramount Pictures, έγινε ο νέος γενικός διευθυντής. Ο Άισνερ προσέλαβε τον πρώην επικεφαλής της παραγωγής Τζέφρι Κάτζενμπεργκ, ως πρόεδρο των στούντιο της Disney στο τμήμα των ταινιών. Μετά από μια προβολή της ιστορίας του Μπαζίλ, ο Άισνερ και ο Κάτζενμπεργκ παραπονέθηκαν για την αργή εξέλιξη της ιστορίας και παρήγγειλαν να ξαναγραφτεί από την αρχή πριν ξεκινήσει η εικονογράφιση. Με την προγραμματισμένη κυκλοφορία της ταινίας τα Χριστούγεννα του 1987, ο Άισνερ μείωσε τον προβλεπόμενο προϋπολογισμό της ταινίας από τα $24 εκατομμύρια στο μισό, με το τελικό ποσό που πήρε το πράσινο φως να είναι τα $10 εκατομμύρια, και μετακίνησε την ημερομηνία κυκλοφορίας για τον Ιούλιο του 1986, δίνοντας στην ομάδα παραγωγής ένα χρόνο για να ολοκληρώσει την ταινία. Για την αντικατάσταση του Μίλερ ως παραγωγού, ο πρόεδρος τμήματος κινουμένων σχεδίων Ρόι Ε. Ντίσνεϋ ανέθεσε τον Μάττισον και ως παραγωγό εκτός από σκηνοθέτη. Ο Μάττισον βρίσκοντας πολύ κοπιαστικό να βρίσκεται και στις δύο θέσεις, αποφάσισε να συνεχίσει μόνο ως παραγωγός της ταινίας. Ο Μάσκερ και ο Μίτσενερ παρέμειναν ως σκηνοθέτες, αλλά με το μειωμένο πρόγραμμα παραγωγής, ο Κλέμεντς ανέλαβε κι αυτός χρέη σκηνοθέτη μαζί τους.
Μετά την μη επιτυχημένη πορεία στο box office της ταινίας των Paramount/Amblin Ο νεαρός Σέρλοκ Χολμς και η Πυραμίδα του Φόβου (1985), ο Άισνερ αποφάσισε να αλλάξει τον τίτλο της ταινίας από Ο Μπαζίλ της Μπέικερ Στριτ σε Ο μεγάλος Ποντικο-ντετέκτιβ, νιώθοντας πως το όνομα «Μπαζίλ» ήταν «πολύ Αγγλικό». Η αλλαγή του τίτλου αποδείχθηκε μη δημοφιλής ανάμεσα στους κινηματογραφιστές σε τέτοιο βαθμό που ο εικονογραφιστής Εντ Γκομπέρτ έγραψε ένα σατιρικό διαφωτιστικό σημείωμα, δήθεν προερχόμενο από το στέλεχος των στούντιο Πίτερ Σνάιντερ, δίνοντας στις προηγούμενες ταινίες της Disney γενικούς τίτλους όπως Εφτά μικροί άντρες βοηθούν ένα κορίτσι, Ο απίθανος ελέφαντας που μπορούσε στα αλήθεια να πετάξει, Το μικρό ελάφι που μεγάλωσε, Το κορίτσι με τα σιθρού παπούτσια, Δύο σκύλοι ερωτεύονται, Τα κουτάβια απήχθησαν και Ένα αγόρι, μια αρκούδα και μια μεγάλη μαύρη γάτα. Αυτοί οι γενικοί τίτλοι θα γίνονταν αργότερα κατηγορία στο παιχνίδι γνώσεων Jeopardy!.
Κάστινγκ
Μετά από διαδοχικές ακροάσεις Αμερικανών και Βρετανών ηθοποιών για τον ρόλο του Μπαζίλ, ο θεατρικός ηθοποιός Μπάρι Ίνγκαμ κέρδισε τον ρόλο μέσα σε έξι μόλις λεπτά κατά τη διάρκεια της ακρόασής του, η οποία ήταν τόσο καλή που αναπόφευκτα ένα κομμάτι της χρησιμοποιήθηκε και στην ταινία. Ο Βαλ Μπέτιν ήταν η πρώτη επιλογή του συν-σκηνοθέτη Ρον Κλέμεντς για τον ρόλο του Ντώσον. Για την Ολίβια, η Σουζάν Πόλατσεκ επιλέχθηκε ανάμεσα από εκατοντάδες άλλες υποψήφιες ενώ ο Άλαν Γιανγκ, ο οποίος είχε χαρίσει τη φωνή του στον Σκρουτζ Μακ Ντακ στην ταινία μικρού μήκους Τα Χριστουγεννιάτικα Κάλαντα του Μίκυ, επιλέχθηκε για τον ρόλο του Χίραμ λόγω της αυθεντικής Σκωτσέζικης προφοράς του.
Όταν οι δημιουργοί της ταινίας παρακολούθησαν την κωμωδία του 1950 Champagne for Caesar για να μελετήσουν την ερμηνεία του Ρόναλντ Κόλμαν ως πιθανό μοντέλο για τον Μπαζίλ, αποφάσισαν αμέσως να προσλάβουν τον Βίνσεντ Πράις, ο οποίος επίσης πρωταγωνιστούσε στην ταινία, για τον ρόλο του Ράτιγκαν. Βετεράνος ηθοποιός για πενήντα-δύο χρόνια, ο Πράις ήταν πρόθυμος να περάσει από ακρόαση σχολιάζοντας: «Αν οποιοσδήποτε πλην της Disney μου το ζητούσε, θα ένιωθα προσβεβλημένος». Μετά από ακρόαση, ο βετεράνος καλλιτέχνης φωνής Κάντι Κάντιτο ηχογράφησε τους διαλόγους του για τον Φίτζετ μέσα σε μία ώρα. Για να αυξηθεί ο τόνος της φωνής του, αυξήθηκε και η ταχύτητα της φωνής στην ηχογράφηση. Η φυσική φωνή του Κάντιτο κρατήθηκε για έναν άλλο χαρακτήρα ο οποίος φώναζε «Get off, you eight-legged bum».
Εικονογράφηση
Το πρώτο μοντέλο για τον χαρακτήρα του Μπαζίλ ήταν ο Μπινγκ Κρόσμπι, αλλά οι εικονογραφιστές τελικά εμπνεύστηκαν από τον Λέσλι Χάουαρντ. Αρχικά, ο Ράτιγκαν σχεδιάστηκε να είναι λεπτός, αβλαβής και να μοιάζει με αρουραίο. Μετά την προβολή της ταινίας Champagne for Caesar, ο Γκλεν Κιν σημείωσε πως μετά την πρόσληψη του Πράις για τον ρόλο, «η εκφραστική φωνή του και η συμπεριφορά του μας ενέπνευσαν να επανασχεδιάσουμε τον χαρακτήρα». Επιπρόσθετα, κατά τη διάρκεια μιας συνεδρίασης για την ιστορία, ο Κιν αποφάσισε να βασίσει τη δομή του Ράτιγκαν στον τότε γενικό διευθυντή της Disney, Ρον Μίλερ, ο οποίος ήταν πρώην ποδοσφαιριστής με την ομάδα των «Los Angeles Rams» και με ύψος 1.98m. Επιπλέον, ο Κιν ανέβασε την προσωπικότητα του Ράτιγκαν καθώς όταν φυλλομετρούσε αυτές «τις φωτογραφίες ανθρώπων του Λονδίνου των 1800s, ανθρώπων του σιδηροδρόμου, και υπήρχε αυτός ο ένας τύπος που κάπνιζε πούρο - φορούσε ημίψηλο καπέλο και απλά υπήρχε κάτι σε αυτόν τον τύπο - αυτός ο Ράτιγκαν...αυτός ο αρουραίος να καπνίζει πούρο, εντελώς ντυμένος μέχρι το λαιμό, πανούργος και τέλειος - ένας αρουραίος του υπονόμου ντυμένος σαν βασιλιάς και να ζει σαν βασιλιάς!» Άλλοι επικεφαλής εικονογραφιστές ήταν οι Μαρκ Χεν για τον χαρακτήρα του Μπαζίλ, Χέντελ Μπουτόι για τον Ντώσον, Ρομπ Μίνκοφ για την Ολίβια, Ανδρέας Ντέζια για την Βασίλισσα, Ρούμπεν Ακουίνο για της Δις Τζάντσον και Μάικ Γκάμπριελ για τον Τόμπι και τη Φελίσια.
Το αυθεντικό φινάλε της ταινίας θα λάμβανε χώρα μόνο στους δείκτες του Μπιγκ Μπεν με τον Ράτιγκαν να πέφτει τελικά προς το θάνατό του. Ωστόσο, ο καλλιτέχνης Μάικ Περάζα πλησίασε τον Μάσκερ με την ιδέα να ξαναστήσουν την τελική μάχη έτσι ώστε οι χαρακτήρες να σπάσουν το πρόσωπο του Μπιγκ Μπεν και να εισέλθουν στο εσωτερικό, με τα γρανάζια του ρολογιού να προσδίδουν περισσότερη απειλή, κάτι στο οποίο ο Μάσκερ συμφώνησε. Ο Περέζα και η ομάδα του πήγαν στο Λονδίνο για να μελετήσουν το ρολόι και τους επιτράπηκε η είσοδος στο εσωτερικό του Μπιγκ Μπεν, κάτι πρωτοφανές για την ιστορία του ρολογιού. Επειδή τα κουδούνια του ρολογιού θα κτυπούσαν κάθε ένα τέταρτο, η ομάδα ολοκλήρωσε την έρευνά της και έλαβε όσο υλικό χρειαζόταν μέσα σε μία ώρα. Πίσω στη δημιουργία των κινουμένων σχεδίων, οι εικονογραφιστές Φιλ Νίμπλινκ και Ντέιβ Γκίελοου ξόδεψαν μήνες στο σχεδιασμό του εσωτερικού του Μπιγκ Μπεν, όπου κάθε γρανάζι δημιουργήθηκε ως ένα wire-frame μοντέλο γραφικών σε υπολογιστή, τα οποία τυπώθηκαν και ενσωματώθηκαν στα κελιά της εικονογράφισης, όπου προστέθηκαν και τα χρώματα και οι χαρακτήρες.
Μουσική
Κάτι ασύνηθες για ταινία κινουμένων σχεδίων της Disney, δεν κυκλοφόρησε soundtrack άλμπουμ για την ταινία όταν εκείνη κυκλοφόρησε. Το soundtrack κυκλοφόρησε το 1992 μαζί με την επανακυκλοφορία της ταινίας, κάτω από την εταιρία «Varèse Sarabande», αποτελώντας μέχρι σήμερα τη μόνη ταινία κινουμένων σχεδίων της Disney που το αυθεντικό της soundtrack κυκλοφορεί με αυτή την εταιρία (και το μόνο που δεν εκδόθηκε κάτω από το όνομα της Walt Disney). Το άλμπουμ σηματοδότησε το ντεμπούτο του Χένρυ Μαντσίνι στη σύνθεση μουσικής επένδυσης για ταινίες κινουμένων σχεδίων, με εξαίρεση το κινουμένων σχεδίων άνοιγμα της ταινίας Ο Ροζ Πάνθηρας το 1963. Αρχικά, ο Μαντσίνι συνέθεσε ένα τραγούδι με τον τίτλο «Are You the One Who Loves Me?» για να χρησιμοποιηθεί ως παρωδία της Βικτωριανής Βρετανικής αίθουσας συναυλιών και το οποίο ηχογραφήθηκε από τη Σιάνι Γουάλις. Ωστόσο, ο Κάτζενμπεργκ και η νέα διοίκηση επιθυμούσαν ένα πιο σύγχρονο τραγούδι, καθώς αυτό θα βοηθούσε την ταινία να γίνει πιο εμπορεύσιμη. Ο Άισνερ σκέφτηκε το ενδεχόμενο ο Μάικλ Τζάκσον να χάριζε τη φωνή του σε έναν χαρακτήρα που θα έμπαινε στο σαλούν, θα αντιμετώπιζε τον Μπαζίλ και θα τραγουδούσε ένα τραγούδι στην ταβέρνα, αλλά η πρότασή του αντιμετωπίστηκε με αμήχανη σιωπή κι έτσι ο Άισνερ απέσυρε την ιδέα. Αργότερα, ο Άισνερ πρότεινε το τραγούδι να το ερμηνεύσει η Μαντόνα. Τελικά, καλέστηκε η Μελίσα Μάντσεστερ η οποία έγραψε και ερμήνευσε το τραγούδι «Let Me Be Good to You» με το οποίο τα ήδη έτοιμα σκίτσα των κινουμένων σχεδίων έπρεπε να επανασυγχρονιστούν και σε αρκετά σημεία να ξαναζωγραφιστούν, έτσι ώστε να συμβαδίζουν με το τραγούδι. Ο Μαντσίνι συνέγραψε επίσης δύο από τα τρία πρωτότυπα τραγούδια της ταινίας, τα «The World's Greatest Criminal Mind» και «Goodbye So Soon» (και τα δύο σε ερμηνεία του Βίνσεντ Πράις).
Λίστα κομματιών
250px|thumb|right|Εξώφυλλο soundtrack
Box-office
Η ταινία είχε έσοδα περίπου $50 εκατομμύρια παγκοσμίως κατά την αρχική της κυκλοφορία, με έναν προϋπολογισμό $14 εκατομμυρίων. Η μέτρια επιτυχία της μετά την αποτυχία της προηγούμενης ταινίας της Disney, έδωσε στον νέο διευθυντή αυτοπεποίθηση για τη βιωσιμότητα του τμήματος κινουμένων σχεδίων της εταιρίας. Με τον νέο τίτλο, Οι Περιπέτειες του μεγάλου Ποντικο-ντετέκτιβ, η ταινία επανακυκλοφόρησε στις αίθουσες στις 14 Φεβρουαρίου 1992, οπότε και είχε έσοδα $13,288,756. Ο μεγάλος Ποντικο-ντετέκτιβ είχε συνολικά έσοδα και από τις δύο κυκλοφορίες στη Βόρεια Αμερική $38.7 εκατομμύρια.
Κριτικές
Στη σελίδα συλλογής κριτικών Rotten Tomatoes η ταινία συγκεντρώνει ποσοστό 81% με μέσο όρο 6.9/10, βασισμένο σε 16 κριτικές. Στο τμήμα ομοφωνίας διαβάζουμε: «Ο μεγάλος Ποντικο-ντετέκτιβ μπορεί να μην κατατάσσεται ανάμεσα στα κλασικά της Disney, αλλά είναι μια φιλική, διασκεδαστική ταινία με μερικά κομψά σκοτεινά γραφικά».
Στην τηλεοπτική τους εκπομπή At the Movies, οι κριτικοί Τζιν Σίσκελ και Ρότζερ Ίμπερτ έδωσαν στην ταινία «two thumbs up». Στην έντυπη κριτική του για την εφημερίδα Chicago Tribune, ο Σίσκελ επαίνεσε με ενθουσιασμό την ταινία ως την πιο «πραγματικά αξέχαστη ταινία κινουμένων σχεδίων τα τελευταία 25 χρόνια» η οποία «μας ταξιδεύει σε ένα ευρύ συναισθηματικό φάσμα, πηγαίνοντάς μας από το αγαπησιάρικο στο τρομακτικό και από την αναγνώριση στο θαύμα». Το περιοδικό Time Out του Λονδίνου έγραψε: «Ως συνήθως με τις ταινίες νουάρ [...] ο κακός είναι που κλέβει την καρδιά και αυτός που στηρίζεις, σε μια αναμέτρηση που κόβει την ανάσα ψηλά στα γρανάζια του Μπιγκ Μπεν». Η κριτικός ταινιών της εφημερίδας The New York Times, Νίνα Ντάρντον, επικρότησε το ότι «οι ήρωες είναι ελκυστικοί, οι κακοί έχουν αυτή την ειδική ευφυΐα της Disney - χιουμοριστικά παλιάνθρωποι που πραγματικά το απολαμβάνουν να είναι κακοί - και το σενάριο είναι πνευματώδες και όχι υπερβολικά συναισθηματικό». Η Τζοάννα Στάινμετζ, επίσης από την εφημερίδα The Chicago Tribune, βαθμολόγησε την ταινία με 3,5/4 γράφοντας: «Αυτή η ταινία είναι χαριτωμένη, χαριτωμένη, χαριτωμένη, αλλά σε υψηλότερο βαθμό χαριτωμένη από τις Μπερνάρ και Μπιάνκα: Κομμάντος της Σωτηρίας (1977) και Η Αλεπού και το Κυνηγόσκυλο (1981). Το κλειδί για μια καλή ταινία κινουμένων σχεδίων της Disney είναι οι χαρακτήρες και οι εκφράσεις των προσώπων, και ο Ντετέκτιβ αφθονεί και στα δύο».
Home media
Μετά την επανακυκλοφορία της ταινίας τον Φεβρουάριο του 1992, η ταινία κυκλοφόρησε σε VHS και Laserdisc τον Ιούλιο της ίδιας χρονιάς ως μέρος της σειράς Τα κλασικά της Disney (δεν συμπεριλήφθηκε στη συλλογή «Τα Αριστουργήματα της Disney»). Αποσύρθηκε από την αγορά στις 30 Απριλίου 1993. Επανακυκλοφόρησε σε VHS τον Αύγουστο στου 1999 και σε DVD το 2002 μαζί με ένα σύντομο βίντεο για το πώς φτιάχτηκε η ταινία. Στο Ηνωμένο Βασίλειο, πρωτοκυκλοφόρησε σε VHS το 1992 και έπειτα επανακυκλοφόρησε το 1993 και το 1995.
Μια «Μυστήριο στην Ομίχλη Εκδοχή» του Μεγάλου Ποντικο-ντετέκτιβ κυκλοφόρησε σε DVD στις 13 Απριλίου 2010 και σε Blu-ray στις 9 Οκτωβρίου 2012. Σε αντίθεση με όλες τις προηγούμενες κυκλοφορίες σε home media, οι οποίες όλες χρησιμοποίησαν τον τίτλο του 1992 (Οι Περιπέτειες του μεγάλου Ποντικο-ντετέκτιβ), αυτό το DVD επανέφερε τον αυθεντικό τίτλο του 1986, τον οποίο δεν είχαμε ξαναδεί από τότε. Το DVD περιέχει επίσης την ταινία σε διαστάσεις 1.78:1, αποκαλύπτοντας περισσότερη εικόνα και φέρνοντάς την πιο κοντά στις διαστάσεις της αυθεντικής κινηματογραφικής της κυκλοφορίας του 1986. Η Blu-ray έκδοση δεν καθορίζεται από κάποια περιοχή κι έτσι μπορεί να παίξει σε οποιαδήποτε περιοχή του κόσμου. Το Blu-ray κυκλοφόρησε στο Ηνωμένο Βασίλειο στις 9 Νοεμβρίου 2015 και στη Γαλλία στις 20 Οκτωβρίου 2015.
Εξωτερικοί σύνδεσμοι
Κατηγορία:Ταινίες του 1986 Κατηγορία:Αμερικανικές ταινίες μυστηρίου Κατηγορία:Σκηνοθετικό ντεμπούτο σε ταινίες Κατηγορία:Αγγλόφωνες ταινίες Κατηγορία:Ταινίες βασισμένες σε παιδικά βιβλία Κατηγορία:Ταινίες σε σκηνοθεσία Τζον Μάσκερ Κατηγορία:Ταινίες σε σκηνοθεσία Ρον Κλέμεντς Κατηγορία:Ταινίες των Walt Disney Animation Studios Κατηγορία:Ταινίες παραγωγής Walt Disney Pictures Κατηγορία:Ταινίες κινουμένων σχεδίων παραγωγής Walt Disney Pictures Κατηγορία:Ταινίες κινουμένων σχεδίων του 1986
Καστιλιόνε Τινέλλα
Το Καστιλιόνε Τινέλλα (ιταλικά: Castiglione Tinella) είναι ιταλικός δήμος στην Επαρχία του Κούνεο, στην περιφέρεια του Πεδεμοντίου.
Παραπομπές
Κατηγορία:Δήμοι της Επαρχίας του Κούνεο
Ρότζερ Μόρτιμερ, 2ος κόμης του Μαρς
Ο Ρότζερ Μόρτιμερ, 2ος κόμης του Μαρς και 4ος βαρόνος των Μόρτιμερ (11 Νοεμβρίου 1328 - 26 Φεβρουαρίου 1360) Άγγλος ευγενής και πολέμαρχος στη διάρκεια του Εκατονταετούς Πολέμου και 2ος Κόμης του Μαρς ήταν γιος του ευγενούς Εδμόνδου Μόρτιμερ και της Ελισάβετ του Μπάντλσμιρ, εγγονός του Ρότζερ Μόρτιμερ, 1ου κόμη του Μαρς. Τα εδάφη από την οικογένεια Μόρτιμερ κατασχέθηκαν μετά την εξέγερση και την εκτέλεση του 1ου κόμη (1330), ακολούθησε την επόμενη χρονιά ο πρόωρος θάνατος του γιου του Εδμόνδου (1331) που ήταν πατέρας του Ρότζερ. Ο Ρότζερ είχε σε μικρή ηλικία ελάχιστες πιθανότητες να ανακτήσει τα εδάφη και τους τίτλους της οικογένειας του.
Αποκατάσταση των τίτλων
Η αποκατάσταση του ξεκίνησε αργότερα σταδιακά, δέχτηκε αρχικά το Ράντνορ (1342) και την επόμενη χρονιά την οικογενειακή βαρονία του Γουίγκμορ στο Χερεφορντσάιρ. Διακρίθηκε σε πολλές εκστρατείες στους Γαλλικούς πολέμους όπως στη μάχη του Κρεσί (26 Αυγούστου 1346) και στην εκστρατεία του 1347. Του δόθηκε η μίσθωση των εδαφών, συμμετείχε μαζί με άλλους ευγενείς στην ίδρυση του Τάγματος της Περικνημίδας και κλήθηκε στο Κοινοβούλιο σαν βαρόνος (1348). Από το 1354 οι τύχες της οικογένειας που είχε πέσει σε αφάνεια μετά την εκτέλεση του πρώτου κόμη άρχισαν σταδιακά να αναστρέφονται, την επόμενη χρονιά ο Ρότζερ κλήθηκε από το Κοινοβούλιο σαν κόμης του Μαρς. Το 1354 δέχτηκε σημαντικούς διορισμούς ανάμεσα στους οποίους Κοντόσταυλος του κάστρου του Ντόβερ, Φύλακας του Κίνκε Πόρτς και συνόδευσε τον Εδουάρδος Γ΄ της Αγγλίας στην εκστρατεία του στη Γαλλία.
Η γιαγιά του Ιωάννα του Τζένβιλ, 2η βαρόνη του Τζένβιλ και σύζυγος του 1ου κόμη πέθανε (19 Οκτωβρίου 1356) και ο Ρότζερ κληρονόμησε τις τεράστιες εκτάσεις της ανάμεσα στις οποίες βρισκόταν το κάστρο του Λάντλοου το οποίο έγινε η έδρα των Μόρτιμερ. Την επόμενη χρονιά έγινε μέλος του βασιλικού Συμβουλίου και ορίστηκε Κοντόσταυλος στα κάστρα του Μοντγκόμερυ, του Μπρίντγκνορθ, του Σροπσάιρ και του Κορφ στο Ντόρσετ. Τη διετία 1359 - 1360 έγινε Κοντόσταυλος στην εκστρατεία του Εδουάρδου Γ΄ στη Γαλλία, πολέμησε στην αποτυχημένη πολιορκία του Ρενς και στην κατάληψη της Οσέρ, οι Αγγλικές δυνάμεις μετακινήθηκαν στη Βουργουνδία εκεί ο Ρότζερ πέθανε αιφνίδια και πρόωρα κοντά στην Αβαλόν.
Οικογένεια
Με τη σύζυγο του Φιλίππη Μοντάγκου (1332–1381), κόρη του Γουίλιαμ Μοντάγκου, 1ου κόμη του Σόλσμπερι και της Αικατερίνης Γκράντινσον απέκτησε :
Ο Μόρτιμερ είχε τουλάχιστον άλλον έναν νόθο γιο :
Πηγές
Κατηγορία:Τάγμα της Περικνημίδας Κατηγορία:Οικογένεια Μόρτιμερ Κατηγορία:Κόμητες του Μαρς (1328)
Αλίκη της Μαγιόρκας
Η Αλίκη, ισπαν. Alicia en Mallorca (1341 - μετά το 1376) από τον Οίκο της Βαρκελώνης ήταν κόρη του υποκόμη της Ωμελά και με τον γάμο της έγινε σύζυγος του σενεσάλη της Κύπρου και ερωμένη του ναυάρχου της Κύπρου.
Η καταγωγή της
Ήταν το μόνο τέκνο του Φερδινάνδου υποκόμη της Ωμελά, γιου του Φερδινάνδου πρίγκιπα της Μαγιόρκας (γιου του Ιακώβου Β΄ της Μαγιόρκας) και της Ισαβέλλας των Ιμπελέν, κόρης του Φιλίππου σενεσάλη της Κύπρου. Μητέρα της ήταν η Εσίβα των Πουατιέ-Λουζινιάν, κόρης του Ούγου Δ΄ της Κύπρου και της Αλίκης των Ιμπελέν.
Γεννήθηκε στην Κύπρο και έλαβε το όνομα της μάμμης της Αλίκης των Ιμεπλέν. Όταν γεννήθηκε, η Εσίβα ήταν αιχμάλωτη του Ούγου Δ΄, ως αποτέλεσμα της σφοδρής διαφωνίας του Ούγου Δ΄ με τον Φερδινάνδο της Ωμελά, ο οποίος απελάθηκε από το βασίλειο. Ο βασιλιάς είχε κατηγορήσει τη μητέρα εκείνου Ισαβέλλα των Ιμπελέν για άσκηση μαγείας. Ο πατέρας της απεβίωσε στην Ωμελά το διάστημα 1341-47, έτσι η Αλίκη δεν τον γνώρισε ποτέ.
Ο γάμος της
Το 1355 παντρεύτηκε, ως 2η σύζυγος, έναν συγγενή της, τον Φίλιππο των Ιμπελέν, γιο του Μπαλιάν. Καθώς ο βαθμός συγγένειας απαγόρευε τον γάμο, χρειάστηκε παπική άδεια για να παντρευτούν. Ο θείος της Πέτρος Α΄ της Κύπρου, που είχε διαδεχθεί από το 1358 τον πατέρα του Ούγο Δ΄, είχε δυσαρεστηθεί με τον γάμο, καθώς η Αλίκη ήταν στενό μέλος της βασιλικής οικογένειας της Κύπρου. Ο βασιλιάς, σε αντίποινα για την υπερβολική τόλμη του Φιλίππου να νυμφευτεί την Αλίκη, τον εξόρισε από το βασίλειο. Η Αλίκη κρατήθηκε με τη βία στο νησί, αφού της απαγορεύτηκε να τον ακολουθήσει· δεν είναι γνωστό αν είχε παιδιά από τον Φίλιππο.
Η μητέρα της απεβίωσε το 1363 κατά το ξεκίνημα ενός λοιμού. Τέσσερα έτη μετά ο Φίλιππος επέστρεψε στην Κύπρο και το 1369 ανέλαβε την ηγεσία μίας εξέγερσης εναντίον του Πέτρου Α΄ και μίας ομάδας βαρόνων, που στη συνέχεια τον φόνευσαν. Έπειτα από αυτό, βασιλιάς έγινε ο γιος του Πέτρος Β΄, που ήταν 12 ετών, έτσι έγιναν αντιβασιλείς η μητέρα του Ελεονώρα της Αραγωνίας μαζί με τους θείους του Ιωάννη και Ιάκωβο (Α΄). Όμως η Ελεονώρα υποπτευόταν τους Ιωάννη και Ιάκωβο (Α΄) ως συμμέτοχους στη συνωμοσία. Ο Φίλιππος έγινε αμέσως σενεσάλης της Κύπρου, ωστόσο μετά τη Γενουατική εισβολή (που η Ελεονώρα είχε μυστικά κανονίσει) φυλακίστηκε πρώτα στη Φαμαγκούστα και μετά στη Γένουα, όπου αποκεφαλίστηκε περί το 1375.
Σχέσεις με εραστές
Το 1370, σύμφωνα με τον Ρουντ-Κόλενμπεργκ, η Αλίκη έγινε ερωμένη του Ζαν ντε Μουστρύ, μεγάλου ναυάρχου της Κύπρου. Δεν έχουν καταγραφεί τέκνα από τη σχέση αυτή.
Υπήρχε επίσης η φήμη ότι είχε σχέση με τον Γενουάτη ναύαρχο Πιέτρο ντι Κάμπιο Φρεγκόζα, που είχε συνεργαστεί στον θάνατο του συζύγου της. Το Χρονικό του Αμάντι αναφέρει ότι η Αλίκη ήταν τόσο ερωτευμένη με τον Γενουάτη ναύαρχο, που αμέλησε να παρέμβει υπέρ του Φιλίππου και να τον σώσει από την εκτέλεση. Αυτή απεβίωσε μετά το 1376.
Οικογένεια
Παντρεύτηκε το 1355 τον Φίλιππο των Ιμπελέν σενεσάλη της Κύπρου (απεβ. π.1375), γιο του Μπαλιάν, γιου του Ιωάννη, γιου του Μπαλιάν Δ΄ κυρίου του Αρσούφ. Δεν απέκτησαν απογόνους.
Πηγές
Κατηγορία:Οίκος της Βαρκελώνης
Εκχιονιστικό μηχάνημα
thumb|Επαγγελματικό εκχιονιστικό μηχάνημα δύο σταδίων (ο χειριστής περπατά από πίσω). thumb|Εκχιονιστικό σε λειτουργία στην Άνω [[Βαυαρία το 2005]] thumb|[[Μπουλντόζα με εκχιονιστικό στο Κουόπιο της Φινλανδίας]] thumb|Ελβετικό σιδηροδρομικό εκχιονιστικό στον σταθμό του [[Έρστφελντ το 2016]] Το εκχιονιστικό μηχάνημα ή εκχιονιστής (ή απλώς «εκχιονιστικό») είναι μηχάνημα που καθαρίζει το χιόνι από μια επιφάνεια όπου η παρουσία του δημιουργεί πρόβλημα, όπως η επιφάνεια μιας οδού, ενός αυτοκινητοδρόμου, ενός πεζοδρομίου, μιας σιδηροδρομικής γραμμής, ενός υπαίθριου παγοδρομίου, ενός διαδρόμου αεροδρομίου, η είσοδος μιας υδρορροής, κλπ.. Το χιόνι μετακινείται με χρήση ενός μηχανισμού ατέρμονος κοχλία παρόμοιου με τρυπάνι, ή ενός προωθητή.
Περιγραφή
Το εκχιονιστικό μηχάνημα μπορεί να λειτουργεί με ηλεκτρική ενέργεια (από ρεύμα δικτύου ή συσσωρευτή), ή με μηχανή εσωτερικής καύσεως, είτε βενζινοκινητήρα είτε πετρελαιοκινητήρα. Συνήθως πετάει το χιόνι είτε στα πλάγια (τις περισσότερες φορές στη μία μόνο πλευρά), είτε σε ένα φορτηγό, το οποίο το μεταφέρει αλλού. Αντιθέτως, τα οχήματα με απλές λάμες τύπου μπουλντόζας ωθούν το χιόνι προς τα εμπρός και πλαγίως.
Τα εκχιονιστικά μηχανήματα μπορούν να χωριστούν σε δύο γενικές κατηγορίες: τα εκχιονιστικά ενός σταδίου και τα εκχιονιστικά δύο σταδίων. Στα πρώτα, ο ατέρμονας, που είναι ορατός στην εμπρόσθια όψη, ωθεί το χιόνι στο εσωτερικό του μηχανήματος και από εκεί το κατευθύνει προς μια χοάνη που το κατευθύνει προς τα έξω. Ο ατέρμονας έρχεται σε επαφή με το έδαφος, γεγονός που καθιστά τα εκχιονιστικά ενός σταδίου ακατάλληλα για μη στρωμένες επιφάνειες, π.χ. χώμα. Σε ένα εκχιονιστικό δύο σταδίων, ο ατέρμονας «παίρνει» το χιόνι μέσα στη μηχανή και το τροφοδοτεί σε έναν προωθητή υψηλής ταχύτητας, ο οποίος με τη σειρά του το εκτοξεύει από μία χοάνη. Τα εκχιονιστικά δύο σταδίων μπορούν γενικώς να αντιμετωπίσουν μεγαλύτερα ύψη χιονιού από ό,τι τα εκχιονιστικά ενός σταδίου, και επειδή οι ατέρμονές τους δεν αγγίζουν το έδαφος μπορούν να χρησιμοποιηθούν σε οποιαδήποτε επιφάνεια.
Ανάλογα με τον σχεδιασμό τους, τα εκχιονιστικά μπορούν να χρησιμεύσουν και για την απομάκρυνση άλλων υλικών, ακόμα και υγρού νερού.
Ιστορία
Τα εκχιονιστικά μηχανήματα υπήρξαν κατά βάση καναδική εφεύρεση. Ο Ρόμπερτ Καρ Χάρις από τη Νέα Βρουνσβίκη κατέθεσε το 1870 δίπλωμα ευρεσιτεχνίας για έναν «σιδηροδρομικό κοχλιωτό εκσκαφέα χιονιού». Το 1923 ο Ρόμπερτ E. Κόουλ κατοχύρωσε μια «λάμα χιονιού» που λειτουργούσε ωστόσο με κόφτες και έναν ανεμιστήρα που φυσούσε το χιόνι. Υπήρξαν και διάφορες άλλες καινοτομίες. Ωστόσο ο Άρθουρ Σίκαρντ (Arthur Sicard, 1876-1946) από το Μόντρεαλ είναι εκείνος που πιστώνεται γενικώς ως ο εφευρέτης του πρώτου πρακτικού εκχιονιστικού μηχανήματος. Το 1925 ο Σίκαρντ ολοκλήρωσε το αρχικό του πρωτότυπο, με βάση μια σύλληψη που είχε όταν ήταν 18 ετών. Αμέσως ίδρυσε την επιχείρηση «Sicard Industries» στο Σαιντ-Τερέζ, πόλη-προάστιο του Μόντρεαλ, και το 1927 τα μηχανήματά του απομάκρυναν χιόνι από τις οδούς του Ουτρεμόν, ενός άλλου δήμου του Μόντρεαλ. Η εταιρεία του είναι σήμερα μέρος της «SMI-Snowblast», που έχει έδρα στην πολιτεία της Νέας Υόρκης.
Θέματα ασφαλείας
Η Επιτροπή ασφαλείας καταναλωτικών προϊόντων των ΗΠΑ εκτιμά ότι κάθε έτος σημειώνονται περίπου 5.740 τραυματισμοί σχετιζόμενοι με εκχιονιστικά μηχανήματα στη χώρα που απαιτούν ιατρική φροντίδα. Σημαντικό σχεδιαστικό πρόβλημα είναι ότι το χιόνι μπορεί να συσσωρευθεί μέσα στον ατέρμονα, σταματώντας την περιστροφή του. Επειδή ο ατέρμονας μπορεί να παραμορφωθεί ελαφρώς προτού προβάλει αρκετή αντίσταση ώστε να σβήσει τον κινητήρα, αν η συσσώρευση χιονιού καθαριστεί με το χέρι, είναι δυνατό ο ατέρμονας να επιστρέψει αιφνιδίως στο κανονικό σχήμα του, οπότε αρχίζει να περιστρέφεται και πάλι αμέσως και με μεγάλη δύναμη, τραυματίζοντας έναν απρόσεκτο χειριστή. Τα εκχιονιστικά μηχανήματα αποτελούν έτσι ένα από τα κυριότερα αίτια ακρωτηριασμών χεριών και δακτύλων στις ΗΠΑ και μερικές βόρειες χώρες. Η σωστή διαδικασία είναι να σβήνεται ο κινητήρας, να τίθεται ο συμπλέκτης στο «νεκρό» σημείο και στη συνέχεια να καθαρίζεται η συσσώρευση με το κοντάρι μιας σκούπας ή με άλλο μακρύ αντικείμενο. Πολλοί κατασκευαστές περιλαμβάνουν πλέον στον μόνιμο εξοπλισμό ένα πλαστικό εργαλείο για τον καθαρισμό των εσωτερικών αυτών συσσωρεύσεων χιονιού.
Τα περισσότερα σύγχρονα εκχιονιστικά ελαχιστοποιούν αυτό το πρόβλημα με ένα πρόσθετο σύστημα «διακόπτη νεκρού», ώστε να αποτρέπουν την περιστροφή του ατέρμονα όταν ο χειριστής δεν βρίσκεται στους ελέγχους.
Εκχιονιστικά με κινητήρα αεριωθούμενου
thumb|Εκχιονιστικό μηχάνημα με κινητήρα αεριωθήσεως καθαρίζει σιδηροδρομική γραμμή στο [[Κόνυ Άιλαντ της Νέας Υόρκης το 2014.]] Κινητήρες αεριωθήσεως και άλλοι στροβιλοκινητήρες χρησιμεύουν επίσης για μεγάλης κλίμακας προώθηση και τήξη χιονιού από σιδηροδρομικές γραμμές και δρόμους. Εκχιονιστικά μηχανήματα με τέτοιους κινητήρες χρησιμοποιήθηκαν για πρώτη φορά στη Ρωσία και στον Καναδά τη δεκαετία του 1960, ενώ αργότερα εισάχθηκαν στις ΗΠΑ από την Αρχή Μεταφορών της Βοστώνης.
Καστίνο
Το Καστίνο (ιταλικά: Castino) είναι ιταλικός δήμος στην Επαρχία του Κούνεο, στην περιφέρεια του Πεδεμοντίου.
Κινέζικα Παραμύθια και Λαϊκές Ιστορίες
Το βιβλίο Κινέζικα Παραμύθια και Λαϊκές Ιστορίες είναι μια συλλογή 37 λαϊκών παραμυθιών και παιδικών ιστοριών και θεωρείται σύμφωνα με δυτικούς μελετητές  ένα από τα πιο «αξιόπιστα» έργα με θέμα τα κινεζικά λαϊκά παραμύθια που εκδόθηκαν πριν το 1937. Κάθε παραμύθι συνοδεύεται από μια εικονογράφηση, η οποία αποδίδεται σε ανώνυμους Κινέζους καλλιτέχνες.
Δημιουργία
Η Mary Hayes Davis εργαζόταν ως δημοσιογράφος σε μια μεγάλη εφημερίδα του Σικάγο, όταν συνάντησε τον αιδεσιμότατο Chow Leung της Κεντρικής Κινεζικής Αποστολής των Βαπτιστών. Ο Chow Leung δίδασκε επίσης κινεζική γλώσσα σε ένα σχολείο για παιδιά, το οποίο ίδρυσε αμέσως μετά την άφιξή του στο Σικάγο το 1900. Γοητευμένη από την "ανακάλυψή" της ότι οι κινεζικοί μύθοι ήταν όντως υπαρκτοί - παρά τις δηλώσεις των μελετητών για το αντίθετο - η Davis ξεκίνησε να καταγράφει αυτές τις ιστορίες στα αγγλικά. Ο Chow Leung της αφηγούνταν τις ιστορίες στα αγγλικά, τις περισσότερες φορές χωρίς διερμηνέα. Η Ντέιβις είχε προφανώς μάθει μερικά κινέζικα. Αφιέρωσε το βιβλίο στην φίλη της Mary F. Nixon-Roulet, η οποία είχε γράψει ένα αντίστοιχο βιβλίο με τίτλο Ιαπωνικές Λαϊκές Ιστορίες και Παραμύθια, το οποίο εκδόθηκε επίσης το 1908 από την American Book Company.
Μείζον Μόντρεαλ
Το Μείζον Μόντρεαλ (αγγλ. Greater Montreal, γαλλ. Grand Montréal) είναι η μεγαλύτερη σε πληθυσμό μητροπολιτική περιοχή στον Καναδά, μετά το Μείζον Τορόντο. Το 2015 η Στατιστική Υπηρεσία του Καναδά έδωσε την έκταση της «Απογραφικής Μητροπολιτικής Περιοχής» (Census Metropolitan Area, CMA) ως 4.258,31 τετραγωνικά χιλιόμετρα με πληθυσμό 4.098.927 κατοίκους, δηλαδή σχεδόν το μισό από τον συνολικό πληθυσμό της επαρχίας στην οποία ανήκει, του Κεμπέκ, που έχει έκταση ενδεκαπλάσια της Ελλάδας.
Μια μικρότερη περιοχή, εκτάσεως 3.838 τετρ. χιλιομέτρων, διοικείται από τη «Μητροπολιτική Κοινότητα του Μόντρεαλ (Montreal Metropolitan Community ή MMC, στα γαλλικά Communauté métropolitaine de Montréal ή CMM), με επικεφαλής έναν «πρόεδρο» που σήμερα είναι η δήμαρχος του Μόντρεαλ.
Ο εσωτερικός «δακτύλιος» του Μείζονος Μόντρεαλ αποτελείται από πυκνοκατοικημένους δήμους πλησίον του κέντρου του Μόντρεαλ. Περιλαμβάνει ολόκληρη τη Νήσο του Μόντρεαλ (ποτάμιο νησί στη συμβολή των ποταμών Αγίου Λαυρεντίου και Οτάβα), το Λαβάλ και το αστικό συγκρότημα Λονγκέιγ.
Ο εξωτερικός «δακτύλιος» αποτελείται από δήμους πολύ μικρότερης πυκνότητας πληθυσμού, στην περιφέρεια. Οι περισσότερες από αυτές τις πόλεις είναι ημιαστικές. Υπάρχει ο όρος «προάστια εκτός Νήσου» (off-island suburbs) για τις πόλεις-προάστια που βρίσκονται στη Βόρεια Όχθη του «Ποταμού των Χιλίων Νησιών» (Rivière des Mille Îles, διακλάδωση του ποταμού Οτάβα), στη Νότια Όχθη (αλλά που δεν περιλαμβάνονται στον δήμο του Λονγκέιγ) και σε όσες βρίσκονται στη Χερσόνησο Vaudreuil-Soulanges.
Παραπομπές
Κατηγορία:Μόντρεαλ Κατηγορία:Μητροπολιτικές περιοχές
Περκτάριτος
thumb|right|220px|Το μονόγραμμα του Περκτάρητου, που χάραξε στα Ρωμαϊκά δηνάρια μετά το 672 Ο Περκτάρητος (Pertarito, 645 - 688) από τον Οίκο των Αγιλολφιδών ήταν βασιλιάς των Λομβαρδών από το 661 ως το 662 και ξανά από το 671 ως το 688.
Βιογραφία
Ήταν γιος και διάδοχος του Αριπέρτου Α΄ και στην αρχή μοιράστηκε το θρόνο με τον αδελφό του Γοδεπέρτο. Ήταν Ορθόδοξος, ενώ ο αδελφός του Αρειανιστής. Κυβέρνησε από το Μιλάνο και ο Γοδεπέρτος από την Παβία. Ο Γοδεπέρτος ζήτησε τη βοήθεια του Γριμοάλδου Α΄ δούκα του Μπενεβέντο κατά του Περκτάρητου, αλλά ο δούκας τον δολοφόνησε και πήρε τη θέση του, εξαναγκάζοντας τον τελευταίο να διαφύγει. Ο Περκτάρητος αρχικά κατέφυγε στην Αυλή του Κάκαρ χαγάνου των Αβάρων. Η γυναίκα του η Ροδελίνδα και το παιδί του ο Κουνιπέρτος συνελήφθησαν από τον Γριμοάλδο και στάλθηκαν στο Μπενεβέντο. Ο Περκτάρητος επέστρεψε ως συνωμότης κατά του Γριμοάλδου, αλλά απέτυχε και αναγκάστηκε να διαφύγει ξανά, αυτή τη φορά στη Γαλλία. Όταν ο σφετεριστής σύναψε συνθήκη με τους Φράγκους, ο Περκτάρητος ήταν έτοιμος να ταξιδέψει στην Αγγλία, αλλά έμαθε τα νέα του θανάτου του Γριμοάλδου και επέστρεψε από την εξορία το 671. Κατάφερε να ανακτήσει το στέμμα από τον γιό του Γριμοάλδου, τον Γαριβάλδο. Έκανε την Ορθοδοξία επίσημη θρησκεία της Λομβαρδίας, αλλά αρνήθηκε να αναγνωρίσει τη δικαιοδοσία του πάπα. Έκανε ακόμη ειρήνη με τους Βυζαντινούς και μοιράστηκε τον θρόνο με τον Κουνιπέρτο το 678. Ο Περκτάρητος πολέμησε κατά του αντάρτη Άλαγι, δούκα του Τρέντο, αλλά δολοφονήθηκε σε συνωμοσία το 688. Αυτή ήταν και η μοναδική πολεμική εκστρατεία του, αν και κατάφερε να συλλάβει τον δούκα και τελικά να τον απελευθερώσει δίνοντάς του χάρη. Η κόρη του η Βιγιλίνδα παντρεύτηκε τον Γριμοάλδο Β΄ δούκα του Μπενεβέντο, γιό του Ρομουάλδου Α΄ δούκα του Μπενεβέντο.
Συνολικά, η βασιλεία του Περκτάρητου δεν έμεινε γνωστή για τις στρατιωτικές επιτυχίες του, αλλά για τις θρησκευτικές μεταρρυθμίσεις του. Έχτισε τις εκκλησίες της Αγίας Αγάθης και της Παναγίας λίγο έξω από τα τείχη της Παβίας. Τον διαδέχτηκε ο πολεμοχαρής γιος του, που έμελλε να παλέψει μέχρις εσχάτων κατά τού ανθρώπου, που ο πατέρας του συνέλαβε, αλλά άφησε ελεύθερο μερικά χρόνια πριν.
Οικογένεια
Νυμφεύτηκε τη Ροδελίνδα και είχε τέκνο:
Βιβλιογραφία
Κατηγορία:Βασιλείς της Λομβαρδίας Κατηγορία:Οίκος των Αγιλολφιδών
Καβαλλερλεόνε
Το Καβαλλερλεόνε (ιταλικά: Cavallerleone) είναι ιταλικός δήμος στην Επαρχία του Κούνεο, στην περιφέρεια του Πεδεμοντίου.
Παραπομπές
Κατηγορία:Δήμοι της Επαρχίας του Κούνεο
Έκρηξη βόμβας στην Πάτρα (1991)
Στις 19 Απριλίου 1991 εξερράγη βόμβα στην Πάτρα με αποτέλεσμα να χάσουν τη ζωή τους έξι πολίτες. Επίσης σκοτώθηκε το άτομο που μετέφερε τη βόμβα.
Η βόμβα εξερράγη στο ασανσέρ πολυκατοικίας στην οδό Βότση 14, στο κέντρο της Πάτρας. Τη βόμβα μετέφερε ένας Παλαιστίνιος τρομοκράτης, ο 26χρονος Ιμπραχήμ Χασικέχ, ο οποίος φέρεται να ανήκε σε ομάδα που σχετιζόταν με το δίκτυο του Αμπού Νιντάλ. Η βόμβα φέρεται να προοριζόταν για το βρετανικό προξενείο, στη συμβολή των οδών Βότση και Όθωνος Αμαλίας. Τότε όμως ο Χασικέχ είτε επειδή ήθελε να κάνει ένα τελευταίο έλεγχο του εκρηκτικού μηχανισμού, είτε επειδή υπήρχε κόσμος στο προξενείο που ενδεχομένως θα τον υποψιαζόταν, μπήκε στην πολυκατοικία της οδού Βότση και κατευθύνθηκε στο ασανσέρ. Εκεί πιθανώς προσπαθώντας να αλλάξει την ώρα έκρηξης της βόμβας ή από κάποιο λάθος χειρισμό του εξερράγη η βόμβα, με 11 κιλά δυναμίτη, με αποτέλεσμα να διαμελιστεί ο ίδιος και να χάσουν τη ζωή τους έξι άνθρωποι που βρίσκονταν σε μια εταιρεία κούριερ στο ισόγειο της πολυκατοικίας. Έξω από την πολυκατοικία περίμενε τον 26χρονο ο συνεργός του, ο Ασάρ Αλ Νομπανί 29 χρόνων, ο οποίος μετά την έκρηξη εξαφανίστηκε.
Οι έξι νεκροί πολίτες ήταν οι εξής: Γιώργος Παπασωτηρόπουλος 58 χρόνων, Βασίλης Κυριακόπουλος 53 χρόνων, Γιάννης Καυκάς 25 χρόνων, Όλγα Σταγγαλινού 25 χρόνων, Δημήτρης Σεϊτανίδης 23 χρόνων και Γεωργία Βέρρα 24 χρόνων.
Αστυνομικοί που έκαναν έλεγχο στα συντρίμμια της εισόδου μετά την έκρηξη, βρήκαν κομμάτια της φοιτητικής ταυτότητας του δράστη και το ένα του παπούτσι και σύντομα κατάφεραν να τον ταυτοποιήσουν. Λίγες μέρες μετά συνέλαβαν τον Αλ Νομπανί και άλλους δύο Παλαιστίνιους, τους Μπαϊκαράτ και Αουάντ Καλίλ. Το φθινόπωρο του 1995 ο Αλ Νομπανί και ο Μπαϊκαράτ Καλίλ καταδικάστηκαν σε 25 χρόνια κάθειρξη (για κατοχή, προμήθεια, κατασκευή και μεταφορά εκρηκτικών υλών, απλή συνέργεια σε ανθρωποκτονίες και σωματικές βλάβες κατά συρροή, για σύσταση και συμμορία και για διακεκριμένες φθορές), ενώ ο Αουάντ Καλίλ σε τρία χρόνια (για κατοχή και μεταφορά εκρηκτικών υλών). Επίσης το δικαστήριο διέταξε την άμεση απέλασή τους μετά την έκτιση των ποινών τους.
Κάθε χρόνο στις 19 Απριλίου πραγματοποιείται μνημόσυνο στην Πάτρα για τους έξι νεκρούς από την έκρηξη βόμβας στην οδό Βότση.
Παραπομπές
Κατηγορία:Τρομοκρατικά γεγονότα στην Ελλάδα Κατηγορία:Ιστορία της Πάτρας
Βάρδυλις Β΄
Ο Βάρδυλις Β΄ ή Βάρδυλις ο νεότερος, Ιλλυριός Βασιλιάς των Δαρδάνων (περί το 295 π.Χ. - 290 π.Χ.) ήταν γιος του Κλείτου και εγγονός του Βάρδυλη, εχθρών του Μακεδονικού βασιλείου. Ο Γλαυκίας είχε κυβερνήσει πριν από αυτόν την Ιλλυρική φυλή Ταυλάντιοι αλλά δεν υπάρχει σαφήνεια σχετικά με τους διαδόχους του. Ο Πύρρος της Ηπείρου είχε κηρύξει τον πόλεμου κατά των Ιλλυριών και σύμφωνα με τις πηγές κατέλαβε την πρωτεύουσα τους αλλά η θέση της δεν έχει εντοπιστεί. Ο Βάρδυλις Β΄ έγινε υποτελής βασιλιάς του Πύρρου και τον βοήθησε στους πολέμους του με τους Μακεδόνες. Η συμμαχία του με τον Πύρρο επιβεβαιώνεται από το γεγονός ότι η κόρη του Βιρκέννα έγινε μία από τις πέντε συζύγους του Πύρρου.
Πηγές
Κατηγορία:Βασιλικές δυναστείες της Ιλλυρίας
Η Κυρία του Ντάνσινγκ
Η ταινία Η Κυρία του Ντάνσινγκ (Πρωτότυπος τίτλος Dancing Lady), είναι μιούζικαλ παραγωγής 1933 σε σκηνοθεσία Ρομπέρτ Ζ. Λέοναρντ και αποτελεί κινηματογραφική μεταφορά του μυθιστορήματος του ομώνυμου μυθιστορήματος του Τζέιμς Γουόρνερ Μπέλα που είχε κυκλοφορήσει ένα χρόνο πριν. Πρωταγωνιστές της ταινίας είναι η Τζόαν Κρόφορντ, ο Κλαρκ Γκέιμπλ, ο Φράντσο Τόουν και ο Φρεντ Αστέρ που έκανε το κινηματογραφικό του ντεμπούτο. Το τραγούδι Everything I Have Is Yours που ακούγεται στην ταινία, έκανε επιτυχία την περίοδο εκείνη.
Πλοκή
Η Τζένι Μπάρλοου (Τζόαν Κρόφορντ), είναι μια χορεύτρια που αναγκάζεται να γδύνεται ένα σόου burlesque για να τα βγάλει πέρα. Ένα βράδυ η αστυνομία εισβάλλει στο μαγαζί στο οποίο εμφανίζεται η Τζένι, συλλαμβάνει όλες τις χορεύτριες του θεάματος και τις πηγαίνει στο τμήμα. Η Τζένι και οι υπόλοιπες κοπέλες κατηγορούνται για προσβολή της δημοσίας αιδούς και κινδυνεύουν με φυλάκιση. Τότε ο Τοντ Νιούτον (Φράντσο Τόουν), ένας από τους θαμώνες του μαγαζιού που δουλεύει η Τζένι, που είχε παρακολουθήσει την παράσταση, πληρώνει την εγγύησή της και τη βοηθάει να πιάσει δουλειά σε υπερθέαμα του Μπρόντγουεϊ, το οποίο σκηνοθετεί ο Πατς Γκάλαχερ (Κλαρκ Γκέιμπλ). Ο Πατς διστάζει να την προσλάβει, αλλά ο Τοντ του υπόσχεται να χρηματοδοτήσει την νέα του παράσταση αν δεχτεί τη Τζένι στη χορωδία. Ο Πατς αφού δει την Τζένι να χορεύεοι, την παίρνει στο θίασο και την ερωτεύεται. Η Τζένι είναι αποφασισμένη να πετύχει και κάνει πρόβες συνεχώς ώστε να τα καταφέρει και σιγά σιγά αναλαμβάνει εκείνη τον πρωταγωνιστικό ρόλο στο μιούζικαλ του Πατς. Τότε ο Τοντ, που έχει συνάψει σχέση με την προστατευόμενή του φοβάται ότι θα την χάσει για πάντα, σταματάει την παραγωγή της παράστασης και της ζητάει να φύγει μακριά μαζί του. Η Τζένι όμως έχει ερωτευτεί πλέον τον Πατς.
Εξωτερικοί σύνδεσμοι
Κατηγορία:Ταινίες του 1933 Κατηγορία:Αγγλόφωνες ταινίες Κατηγορία:Αμερικανικές μουσικές κωμικές ταινίες Κατηγορία:Αμερικανικές ρομαντικές κωμικές ταινίες Κατηγορία:Αμερικανικές ταινίες Κατηγορία:Ταινίες παραγωγής Metro-Goldwyn-Mayer Κατηγορία:Αμερικανικές ασπρόμαυρες ταινίες
Μπράντον Τόμας
Ο Μπράντον Τόμας Λάμας (γεννημένος στις 4 Φεβρουαρίου 1995), γνωστός απλά ως Μπράντον, είναι Ισπανός ποδοσφαιριστής που αγωνίζεται ως επιθετικός για τον ΠΑΟΚ της ελληνικής Σούπερ Λιγκ.
Μαγιόρκα
Γεννημένος στη Μαγιόρκα στις Βαλεαρίδες Νήσους από Ισπανίδα μητέρα και Άγγλο πατέρα, ο Μπράντον είναι προϊόν της ακαδημίας της ΡΚΝ Μαγιόρκα. Στις 12 Δεκεμβρίου 2012, χωρίς καν να έχει εμφανιστεί στις ρεζέρβες μέχρι τότε, έκανε το επαγγελματικό του ντεμπούτο, μπαίνοντας ως αλλαγή, σε μια εντός έδρας ήττα με 0–5 από τη Σεβίλλη, για το Κόπα ντελ Ρέι της σεζόν 2012-2013.
Στις 15 Δεκεμβρίου 2012, ο Μπράντον έκανε το ντεμπούτο του στη Λα Λίγκα, ερχόμενος ξανά από τον πάγκο, σε μια εκτός έδρας ήττα με 0–1 από την Αθλέτικ Μπιλμπάο. Στις 9 Ιανουαρίου του επόμενου έτους, σημείωσε το πρώτο του επαγγελματικό γκολ, βάζοντας το πρώτο γκολ της ομάδας του σε μια εκτός έδρας νίκη με 2–1 επί της Σεβίλλης επίσης για το κύπελλο.
Ο Μπράντον σημείωσε τα πρώτα του γκολ στο πρωτάθλημα στις 24 Μαΐου 2015, σημειώνοντας και τα δύο γκολ για την ομάδα του σε μια εκτός έδρας ήττα με 4–2 από την Αλμπαθέτε Μπαλομπιέ στο πρωτάθλημα της Σεγκούντα Ντιβισιόν. Τον Ιούλιο του 2015, προήχθη στην κύρια ομάδα από τον προπονητή Άλμπερτ Φέρέρ.
Στις 28 Ιανουαρίου 2016, ο Μπράντον ανανέωσε το συμβόλαιό του μέχρι το 2019. Στις 4 Ιουνίου, σημείωσε 1 τέρμα στη νίκη με 3–1 επί της Ρεάλ Βαγιαδολίδ, όντας ο πρώτος σκόρερ του συλλόγου κατά τη διάρκεια της σεζόν με 6 γκολ, βοηθόντας την ομάδα του να αποφύγει τον υποβιβασμό.
Στις 9 Οκτωβρίου 2016, ο Μπράντον σημείωσε χατ-τρικ σε μια εντός έδρας νίκη με 3–0 εναντίον της Ουέσκα, ενώ αργότερα βγήκε παίκτης του μήνα στη Σεγούντα Ντιβιζιόν. Αποβλήθηκε στις 18 Δεκεμβρίου στο ημίχρονο σε μια ήττα με 3-1 από τη Νουμάνθια επειδή διαμαρτυρήθηκε στον διαιτητή.
Ρεν
Στις 10 Ιουλίου 2017, ο Μπράντον υπέγραψε τριετές συμβόλαιο με τη γαλλική Ρεν. Δεν έπαιξε καθόλου στους πρώτους 7 αγώνες της σεζόν 2017-2018 της Λίγκ 1, και έπαιξε μόνο μία φορά για τις ρεζέρβες της ομάδας στην πέμπτη κατηγορία Γαλλίας. Έκανε το ντεμπούτο του στις 25 Οκτωβρίου στον τρίτο γύρο του Λιγκ Καπ Γαλλίας, ξεκινώντας βασικός, δίνοντας ασίστ στο νικητήριο γκολ του Άντριεν Χούνου σε μια νίκη 2–1 επί της Ντιζόν. Τρεις μέρες αργότερα, στον πρώτο του αγώνα πρωταθλήματος, σημείωσε το μοναδικό γκολ της αναμέτρησες επί της Μονπελιέ.
Οσασούνα
Μετά από μια σεζόν λίγων ευκαιριών στη Γαλλία, ο Μπράντον εντάχθηκε στην Οσασούνα τον Ιούλιο του 2018, με μονοετές δανεισμό, με υποχρεωτική οψιόν 2 εκατομμυρίων ευρώ, εάν η ομάδα του κέρδιζε την άνοδο στη Λα Λίγκα. Στις 20 Μαΐου 2019, η συμφωνία μονιμοποιήθηκε με τον Μπράντον να συμφωνεί σε τριετές συμβόλαιο. Έντεκα ημέρες αργότερα, κέρδισε και σκόραρε ένα πέναλτι σε μια νίκη με 3-2 επί της Κόρδοβα ΚΦ, που έδωσε τον τίτλο της δεύτερης κατηγορίας στην ομάδα από την Παμπλόνα.
Στις 13 Ιανουαρίου 2020, ο Μπράντον δόθηκε δανεικός στη Χιρόνα για την υπόλοιπη σεζόν, έχοντας παίξει μόλις 8 αγώνες πρώτης κατηγορίας με την Οσασούνα. Τον Μάρτιο, αφού καθιερώθηκε ως βασικός στη Χιρόνα, υπέστη τραυματισμό στο γόνατο και έμεινε εκτός δράσης για το υπόλοιπο της σεζόν.
Μετά την επιστροφή του στα γήπεδα τον Δεκέμβριο του 2020, ο Μπράντον δόθηκε δανεικός στη δεύτερη κατηγορία και πιο συγκεκριμένα στη Λεγανές, στις 19 Ιανουαρίου 2021, μέχρι το τέλος της σεζόν. Στις 15 Ιουλίου, αφού επέστρεψε από τον δανεισμό, έλυσε το συμβόλαιό του με την Οσασασούνα.
Μάλαγα
Στις 16 Ιουλίου 2021, ο Μπράντον υπέγραψε μονοετές συμβόλαιο με τη Μάλαγα στη δεύτερη κατηγορία Ισπανίας. Ο Ισπανός επιθετικός, σημείωσε 9 γκολ και έδωσε 2 ασίστ σε συνολικά 41 εμφανίσεις σε Σεγούντα Ντιβισιόν και Κύπελλο Ισπανίας.
Σε συλλόγους
Οσασούνα
Εξωτερικοί σύνδεσμοι
Κατηγορία:Ποδοσφαιριστές ΠΑΟΚ Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στη Γαλλία Κατηγορία:Ισπανοί ποδοσφαιριστές στο εξωτερικό Κατηγορία:Ποδοσφαιριστές Σταντ Ρενναί Κατηγορία:Ποδοσφαιριστές Λιγκ 1 Κατηγορία:Ποδοσφαιριστές Μάλαγα ΚΦ Κατηγορία:Ποδοσφαιριστές ΚΝ Λεγανές Κατηγορία:Ποδοσφαιριστές Χιρόνα ΦΚ Κατηγορία:Ποδοσφαιριστές ΚΑ Οσασούνα Κατηγορία:Ποδοσφαιριστές ΡΚΝ Μαγιόρκα Β Κατηγορία:Ποδοσφαιριστές ΡΚΝ Μαγιόρκα Κατηγορία:Ποδοσφαιριστές Τερθέρα Ντιβιζιόν Κατηγορία:Ποδοσφαιριστές Σεγούντα Ντιβιζιόν Β Κατηγορία:Ποδοσφαιριστές Σεγούντα Ντιβιζιόν Κατηγορία:Ποδοσφαιριστές Πριμέρα Ντιβιζιόν Κατηγορία:Επιθετικοί ποδοσφαιριστές Κατηγορία:Ισπανοί ποδοσφαιριστές Κατηγορία:Ξένοι ποδοσφαιριστές στην Ελλάδα
Τσέλλε ντι Μάκρα
Παραπομπές
Κατηγορία:Δήμοι της Επαρχίας του Κούνεο
Καβαλλερματζόρε
Το Καβαλλερματζόρε (ιταλικά: Cavallermaggiore) είναι ιταλικός δήμος στην Επαρχία του Κούνεο, στην περιφέρεια του Πεδεμοντίου.
Παραπομπές
Κατηγορία:Δήμοι της Επαρχίας του Κούνεο
Λεωνίδας Γαλλής
Ο Λεωνίδας Γαλλής (12 Δεκεμβρίου 1921 - Απρίλιος 2008) ήταν Έλληνας ιατρός και πολιτικός.
Βιογραφικά στοιχεία
Γεννήθηκε στις 12 Δεκεμβρίου του 1921 στο Δομοκό Φθιώτιδας. Σπούδασε ιατρική στην Ιατρική Σχολή Αθηνών και μετεκπαιδεύθηκε στη Ρευματολογία στην Ιατρική Σχολή της Βιέννης. Ξεκίνησε να εργάζεται ως ιατρός ρευματολόγος στο Νοσοκομεία Ασκληπιείο Βούλας αλλά σταδιοδρόμησε στο Νοσοκομείο ΝΙΜΤΣ (Νοσηλευτικό Ίδρυμα Μετοχικού Ταμείου Στρατού). Από τους παλιότερους κλινικούς ρευματολόγους στη χώρα, διετέλεσε Πρόεδρος της Ελληνικής Ρευματολογικής Εταιρείας - ΕΡΕ τα έτη 1981 και 1982 και εξελέγη επίτιμος πρόεδρός της από τους συναδέλφους του.
Πολιτεύθηκε με την ΕΡΕ και εξελέγη βουλευτής Φθιώτιδας με τη Νέα Δημοκρατία στις εκλογές του 1974 και του 1977.
Είχε πλούσιο συγγραφικό έργο εκδίδοντας μεταξύ άλλων επιστημονικά βιβλία για την ρευματολογία, ιστορικά για την περίοδο 1939 - 1949 και 13 τόμους Λαογραφίας με τίτλο "Χρονικά της Επαρχίας Δομοκού".
Παντρεμένος με τη Δαλιδά Ευθυμίου, απέκτησε δυο παιδιά, τον Δημοσθένη και την Εριφύλη.
Απεβίωσε στην Αθήνα το 2008.
Αναφορές
Κατηγορία:Βουλευτές Φθιώτιδας Κατηγορία:Έλληνες ρευματολόγοι Κατηγορία:Βουλευτές εκλεγμένοι με τη Νέα Δημοκρατία
Τσεντάλλο
Το Τσεντάλλο (ιταλικά: Centallo) είναι ιταλικός δήμος στην Επαρχία του Κούνεο, στην περιφέρεια του Πεδεμοντίου.
Παραπομπές
Κατηγορία:Δήμοι της Επαρχίας του Κούνεο
Rabbit Don't Come Easy
Rabbit Don't Come Easy είναι ο τίτλος του δέκατου άλμπουμ του γερμανικού power metal συγκροτήματος Helloween, το οποίο κυκλοφόρησε στις 12 Μαΐου του 2003 μέσω της δισκογραφικής εταιρείας Nuclear Blast.
Οι ηχογραφήσεις του δίσκου πραγματοποιήθηκαν στο στούντιο Mi Sueño της Τενερίφης, με παραγωγό τον Τσάρλι Μπάουερφαϊντ. Ο ντράμερ Μαρκ Κρος συμμετείχε σε αυτές, μέχρι που διαγνώστηκε με λοιμώδη μονοπυρήνωση και τελικά έπαιξε μόνο σε δύο κομμάτια. Ο Μίκι Ντι των Motörhead τον αντικατέστησε, ενώ ο Στέφαν Σβάρτσμαν των Accept έπαιξε σε κάποια b-side.
Ο δίσκος έφθασε ως την ενδέκατη θέση των ιαπωνικών τσαρτ και την αντίστοιχη δωδέκατη των σουηδικών, ενώ στην πατρίδα του συγκροτήματος έφθασε ως το # 26. Παράλληλα, το σινγκλ "Just a Little Sign" μπήκε στο Top-50 του σουηδικού καταλόγου επιτυχιών.
Μία έκδοση διπλού CD του "The Dark Ride" μαζί με το "Rabbit Don't Come Easy", κυκλοφόρησε από τη Nuclear Blast το 2008.
Μέλη των Helloween
Η σύνθεση του συγκροτήματος κατά την ηχογράφηση του "Rabbit Don't Come Easy" είχε την εξής μορφή:
Πηγές
Κατηγορία:Δισκογραφία των Helloween Κατηγορία:Άλμπουμ του 2003
Κουνιπέρτος
Ο Κουνιπέρτος ήταν βασιλιάς των Λομβαρδών στην Ιταλία από το 688 ως το 700.
Βιογραφία
Διαδέχθηκε τον πατέρα του Περκτάρητο, αν και συγκυβερνούσε ανεπίσημα από το 678. Πολέμησε κατά του Αρειανιστή αντάρτη Άλαγι δούκα του Τρέντο και της Μπρέσια, που παλαιότερα είχε αντισταθεί στον πατέρα του Κουνιπέρτο και επανέλαβε το ίδιο μετά το τέλος του τελευταίου. Ο Άλαγις φυλάκισε τον Κουνιπέρτο σε ένα κάστρο επάνω στο νησί της λίμνης του Κόμο, αλλά η διοίκησή του ήταν προβληματική και τυραννική, κάνοντάς τον να απωλέσει την εμπιστοσύνη του λαού του. Τελικά το 689 ο Κουνιπέρτος όπλισε τον λαό τού Πεδεμόντιου και νίκησε τον Άλαγι και τους συμμάχους του Βενετούς κοντά στον ποταμό Άδδα, στο Λόδι. Ο Άλαγις πέθανε στη μάχη.
Ο Κουνιπέρτος πολέμησε αρκετές ακόμα ανταρσίες κατά τη βασιλεία του, περιλαμβανομένου τού Αυσφρίδη, σφετεριστή δούκα της Φριουλίας, τον οποίο υποχρέωσε σε δεινή ήττα. Κατάφερε επίσης να ενώσει τις εκκλησίες της Ακουηλίας και του Γράδου, που βρίσκονταν σε σχίσμα. Πέθανε το 700 και τον διαδέχθηκε ο νεότερος γιος του Λιουτπέρτος, αλλά παράλληλα με τον Ανσπράνδο και άλλους επαναστάτες. Ο Κουνιπέρτος, στη θητεία του οποίου συνέβησαν πολλοί πόλεμοι, ήταν ο πρώτος Λομβαρδός που έκοψε νομίσματα με τη μορφή του.
Οικογένεια
Είχε τέκνο:
Παραπομπές και σημειώσεις
Κατηγορία:Βασιλείς της Λομβαρδίας Κατηγορία:Οίκος των Αγιλολφιδών
Λιουτπέρτος
Βιογραφία
Διαδέχτηκε τον πατέρα του Κουνιπέρτο σε μικρή ηλικία και κυβέρνησε με τον διδάσκαλό του Ανσπράνδο δούκα του Άστι. Μετά από οκτώ μήνες εκθρονίστηκε από τον εξάδελφο τού πατέρα του Ραγινπέρτο δούκα του Τορίνο, γιό του Γοδεπέρτου, αλλά κατάφερε να επιστρέψει στον θρόνο μερικούς μήνες αργότερα, όταν ο Ραγινπέρτος πέθανε. Εκδιώχθηκε ξανά, φυλακίστηκε στην Παβία και πνίγηκε από τον Αριπέρτο Β΄, γιο του Ραγινπέρτου.
Παραπομπές και σημειώσεις
Κατηγορία:Βασιλείς της Λομβαρδίας Κατηγορία:Οίκος των Αγιλολφιδών
Τσερεζόλε ντ'Άλμπα
Το Τσερεζόλε ντ'Άλμπα (ιταλικά: Ceresole d'Alba) είναι ιταλικός δήμος στην Επαρχία του Κούνεο, στην περιφέρεια του Πεδεμοντίου.
Παραπομπές
Κατηγορία:Δήμοι της Επαρχίας του Κούνεο
Τσερρέττο Λάνγκε
Το Τσερρέττο Λάνγκε (ιταλικά: Cerretto Langhe) είναι ιταλικός δήμος στην Επαρχία του Κούνεο, στην περιφέρεια του Πεδεμοντίου.
Παραπομπές
Κατηγορία:Δήμοι της Επαρχίας του Κούνεο
Τσερβάσκα
Η Τσερβάσκα (ιταλικά: Cervasca) είναι ιταλικός δήμος στην Επαρχία του Κούνεο, στην περιφέρεια του Πεδεμοντίου.
Παραπομπές
Κατηγορία:Δήμοι της Επαρχίας του Κούνεο
Φίλιππος Φρειδερίκος του Παλατινάτου
Ο Φίλιππος-Φρειδερίκος, γερμ. Philipp-Friedrich (16 Σεπτεμβρίου 1627 - 16 Δεκεμβρίου 1650) από τον Οίκο του Βίττελσμαχ ήταν αδελφός του Καρόλου Α΄ Λουδοβίκου εκλέκτορα του Παλατινάτου και του Ρούπρεχτ στρατηγού στον Αγγλικό Εμφύλιο Πόλεμο και μετά ναυάρχου.
Βιογραφία
Αυτός και ο αμέσως μεγαλύτερος αδελφός του Εδουάρδος εκπαιδεύτηκαν, κατόπιν αιτήματος του αδελφού τους Καρόλου Α΄ Λουδοβίκου, στην Αυλή της Γαλλίας, όταν όμως οι Γάλλοι συνέλαβαν τον Κάρολο Α΄ Λουδοβίκο, η μητέρα τους ζήτησε πίσω τα δύο τέκνα της.
Το βράδυ της 20ης Ιουνίου 1646 ο Φίλιππος-Φρειδερίκος σκότωσε τον Ζακ νε λ' Επιναί κύριο του Βω, εξόριστο αντισυνταγματάρχη, σε μονομαχία. Φήμες έλεγαν ότι ο Ζακ απόλαυσε την εύνοια της Λουίζας, αδελφής του Φιλίππου-Φρειδερίκου και της μητέρας της. Παρά τις αλλεπάλληλες κλήσεις των Ολλανδικών αρχών, δεν εμφανίστηκε για να λογοδοτήσει.
Υπηρέτησε στο στρατό του Καρόλου Δ΄ δούκα της Λωρραίνης ως συνταγματάρχης. Κατά την εξέγερση της Σφενδόνης, στη μάχη του Ρετέλ το 1650, σκοτώθηκε. Η σορός του μεταφέρθηκε στο Σεντάν και τάφηκε στο ναό του Αγ. Καρόλου.
Αναφορές σε πηγές
Κατηγορία:Οίκος του Βίττελσμπαχ
Τσερβέρε
Το Τσερβέρε (ιταλικά: Cervere) είναι ιταλικός δήμος στην Επαρχία του Κούνεο, στην περιφέρεια του Πεδεμοντίου.
Παραπομπές
Κατηγορία:Δήμοι της Επαρχίας του Κούνεο
Εδουάρδος του Παλατινάτου-Ζίμμερν
Ο Εδουάρδος, γερμ. Edward (5 Οκτωβρίου 1625 - 10 Μαρτίου 1663) από τον Οίκο του Βίττελσμπαχ ήταν αδελφός του Καρόλου Α΄ Λουδοβίκου εκλέκτορα του Παλατινάτου και του Ρούπρεχτ, διάσημου στρατηγού κατά τον Αγγλικό Εμφύλιο Πόλεμο και μετά ναυάρχου.
Βιογραφία
Γεννήθηκε στη Χάγη και ήταν ο τέταρτος (επιζών) γιος του Φρειδερίκου Ε΄ εκλέκτορα του Παλατινάτου και της Ελισάβετ Στιούαρτ, κόρης του Ιακώβου Α΄ της Αγγλίας.
Ο πατέρας του ήταν βασιλιάς της Βοημίας για τον χειμώνα του 1619-20, αλλά μετά τη μάχη του Λευκού όρους έχασε τη Βοημία και το Παλατινάτο και εξορίστηκε στη Χάγη, όπου γεννήθηκε ο Εδουάρδος. Ο πατέρας του ήταν Καλβινιστής· απεβίωσε το 1632 αφήνοντας τον Εδουάρδο 7 ετών.